**Rámcová**  **dohoda o** **poskytovaní pohrebných služieb**

**uzavretá podľa § 269 ods. 2 zák. č. 513/1991 Zb. Obchodný zákonník v platnom znení**

(ďalej len ako „**Zmluva**“)

medzi zmluvnými stranami:

Objednávateľ: Mestská časť Bratislava-Petržalka

Sídlo: Kutlíkova 17, 852 12 Bratislava

IČO: 00603201

DIČ: 2020936643

Bankové spojenie: Prima banka Slovensko, a.s.

IBAN: SK41 5600 0000 0018 0059 9001

Zastúpená: Ing. Ján Hrčka, starosta

(ďalej len ako „**Objednávateľ**“)

a

Dodávateľ:

Sídlo:

Zapísaný:

IČO:

DIČ:

IČ DPH:

Bankové spojenie:

IBAN:

Zastúpená:

(ďalej len ako „**Dodávateľ**“)

(Objednávateľ a Dodávateľ ďalej spolu len ako „**Zmluvné strany**“ alebo jednotlivo „**Zmluvná strana**“)

za nasledovných podmienok:

**Preambula**

Táto Dohoda sa uzatvára ako výsledok verejného obstarávania v zmysle ustanovenia § 3 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení (ďalej len ako „**zákon o verejnom obstarávaní**“) na predmet zákazky „Výber dodávateľa na zabezpečenie pohrebných služieb“. Na obstaranie predmetu zákazky použil Objednávateľ postup pri zadávaní zákazky podľa § 117 zákona o verejnom obstarávaní, v rámci ktorého bola ponuka Dodávateľa vyhodnotená ako víťazná.

**Článok I**

**Úvodné ustanovenia**

1. Účelom, za ktorým Objednávateľ a Dodávateľ uzatvárajú túto Dohodu, je záujem Objednávateľa zabezpečiť pochovanie zosnulých podľa ustanovenia § 30 ods. 2, 3 zákona č. 131/2010 Z.z. o pohrebníctve v platnom znení (ďalej len ako „**zákon o pohrebníctve**“).
2. Dodávateľ vyhlasuje, že:

* je oprávnený poskytovať služby podľa ustanovení tejto Dohody,
* nemá uložený zákaz účasti vo verejnom obstarávaní potvrdený konečným rozhodnutím,
* u neho neexistuje dôvod na vylúčenie podľa § 40 ods. 6 písm. f) zákona o verejnom obstarávaní,
* výkon činností podľa ustanovení tejto Dohody je v súlade s platnými právnymi predpismi,
* plnenia Dodávateľa na základe tejto Dohody budú plne v súlade s ním predloženou ponukou na obstaranie predmetu zákazky podľa ustanovení tejto Dohody.

1. Dodávateľ sa zaväzuje dodržať pravdivosť vyhlásení podľa bodu 2 tohto článku Dohody po celú dobu platnosti tejto Dohody.
2. V prípade, že sa preukáže nepravdivosť vyhlásení Dodávateľa podľa bodu 2 tohto článku Dohody, zodpovedá Dodávateľ v plnom rozsahu za škodu tým spôsobenú Objednávateľovi a Objednávateľ je zároveň oprávnený od tejto Dohody odstúpiť.

**Článok II**

**Predmet Dohody**

1. Predmetom tejto Dohody sú práva a povinnosti Zmluvných strán súvisiace s poskytovaním pohrebných služieb (zahrňujúcich aj činnosti, ktoré súvisia s pohrebom) podľa ustanovenia § 8 zákona o pohrebníctve, vrátane zabezpečenia súvisiacich služieb, a to za účelom zabezpečenia pochovania zosnulých bez obradu. Služby podľa predchádzajúcej vety sú bližšie špecifikované v bode 2 tohto článku Dohody.
2. Dodávateľ sa zaväzuje poskytovať nasledovné pohrebné služby pre Objednávateľa:
3. prevoz zosnulého do krematória/na cintorín vrátane uloženia zosnulého do transportnej rakvy, resp. patologického vaku,
4. prenášanie zosnulého (vrátane úkonov súvisiacich s pochovaním do zeme),
5. uloženie zosnulého v chladiacom zariadení do doby kremácie/pochovania do zeme,
6. rakvu sociálnu vrátane úpravy zosnulého a uloženia zosnulého do rakvy,

(písm. a) až d) ďalej spolu len ako „**pohrebné služby**“).

1. Dodávateľ sa okrem pohrebných služieb zaväzuje zároveň poskytovať služby krematória, alebo zabezpečiť poskytovanie služieb krematória prostredníctvom svojho zmluvného partnera (subdodávateľa) v nasledovnom rozsahu:
2. kremáciu bez obradu zahŕňajúcu spopolnenie, úpravu popola, základnú urnu s označením,
3. uskladnenie urny po dobu max. 12 mesiacov odo dňa spopolnenia vrátane následného uloženia popolu do spoločného hrobu na pohrebisku podľa § 11 ods. 3 písm. k) zákona o pohrebníctve,

(písm. a) a b) ďalej spolu len ako „**služby krematória**“).

1. Dodávateľ sa okrem pohrebných služieb zároveň zaväzuje poskytovať služby pohrebiska, alebo zabezpečiť poskytovanie služieb pohrebiska prostredníctvom svojho zmluvného partnera (subdodávateľa) v nasledovnom rozsahu:
2. vykopanie a zasypanie hrobu vrátane označenia hrobu (drevený kríž s nápisom),
3. nájom hrobového miesta vrátane služieb spojených s nájmom hrobového miesta na 10 rokov,

(písm. a) a b) ďalej spolu len ako „**služby pohrebiska**“).

1. Objednávateľ sa zaväzuje za poskytnuté služby podľa tohto článku Dohody uhradiť Dodávateľovi odmenu podľa čl. IV tejto Dohody.

**Článok III**

**Práva a povinnosti Zmluvných strán**

1. Dodávateľ sa zaväzuje poskytovať/zabezpečiť poskytovanie služieb podľa ustanovení tejto Dohody na základe písomných objednávok vystavených Objednávateľom a doručených Dodávateľovi (ďalej len ako „**Objednávka**“). Dodávateľ sa zaväzuje poskytovať/zabezpečiť poskytovanie služieb podľa ustanovení tejto Dohody bez zbytočného odkladu po doručení Objednávky.
2. Objednávateľ je oprávnený zaslať Dodávateľovi Objednávku e-mailom na adresu uvedenú v bode 5. tohto článku Dohody. Dodávateľ sa zaväzuje po doručení Objednávky podľa predchádzajúcej vety obratom potvrdiť Objednávku e-mailom na adresu uvedenú v bode 5. tohto článku Dohody, v opačnom prípade sa Objednávka považuje za doručenú Dodávateľovi a zároveň ním potvrdenú uplynutím 1 hodiny od zaslania Objednávky Objednávateľom podľa tohto bodu Dohody. Zaslaná Objednávka je záväzná a Dodávateľ je povinný na jej základe poskytnúť Objednávateľovi objednané služby (zabezpečiť ich poskytnutie), ak sa Zmluvné strany nedohodnú inak. Objednávateľ následne vyhotoví Objednávku v tlačenej forme a túto odošle Dodávateľovi, pričom dátum zaslania tejto Objednávky Dodávateľovi nie je rozhodujúci pre splnenie povinnosti Dodávateľa poskytnúť Objednávateľovi objednané služby (zabezpečiť ich poskytnutie).
3. V prípade akýchkoľvek nejasností súvisiacich s Objednávkou je Dodávateľ povinný kontaktovať Objednávateľa bezodkladne za účelom spresnenia Objednávky, inak Dodávateľ zodpovedá Objednávateľovi za škodu, ktorú mu tým spôsobí.
4. Do momentu začiatku realizácie služieb je Objednávateľ oprávnený zrušiť Objednávku bez udania dôvodu e-mailom doručeným na adresu uvedenú v bode 5. tohto článku Dohody. Dodávateľ sa zaväzuje po doručení zrušenia Objednávky podľa predchádzajúcej vety obratom potvrdiť zrušenie Objednávky e-mailom na adresu uvedenú v bode 5. tohto článku Zmluvy, resp. oznámiť Objednávateľovi dôvod, prečo zrušenie Objednávky objektívne nie je možné; v opačnom prípade sa zrušenie Objednávky považuje za doručené Dodávateľovi a zároveň ním potvrdené uplynutím 1 hodiny od zaslania zrušenia Objednávky Objednávateľom podľa tohto bodu Dohody. V prípade riadneho zrušenia objednaných služieb podľa tohto bodu Dohody, Dodávateľovi nárok na odmenu za objednané služby nevzniká.
5. Na základe dohody Zmluvných strán sú kontaktné osoby vo veciach plnenia Dohody, vrátane zadania Objednávky, jej potvrdenia, zrušenia, spresnenia a pod. (s výnimkou podpísania dodatku k tejto Dohody, resp. akéhokoľvek dokumentu, ktorým sa menia alebo zanikajú práva a povinnosti Zmluvných strán súvisiace s touto Dohodou) nasledovné:

* kontaktná osoba za Dodávateľa: ......................................, tel.č.: ............................, e-mail: .................................................... .
* kontaktná osoba za Objednávateľa: ......................................, tel.č.: ............................, e-mail: .................................................... .

1. Miesto poskytovania služieb je bližšie špecifikované v konkrétnej Objednávke.
2. Dodávateľ sa zaväzuje prevziať ľudské pozostatky zosnulého bez zbytočného odkladu po doručení Objednávky a ukladať ľudské pozostatky zosnulého do času pochovania, resp. spopolnenia do chladiaceho zariadenia v súlade s príslušnými ustanoveniami zákona o pohrebníctve. Dodávateľ sa zaväzuje zabezpečiť pochovanie uložením rakvy zosnulého do zeme alebo spopolnenie zosnulého bez zbytočného odkladu, najneskôr v lehote 14 dní od úmrtia v súlade so zákonom o pohrebníctve.
3. V súlade s ustanovením § 4 ods. 1 písm. e) zákona o pohrebníctve sa Zmluvné strany dohodli na nasledovnom postupe:

* v prípade, ak je totožnosť zosnulého známa, Dodávateľ sa zaväzuje poskytnúť/zabezpečiť poskytnutie služieb podľa ustanovení tejto Dohody za účelom zabezpečenia pochovania zosnulého s kremáciou bez obradu,
* v prípade, ak totožnosť zosnulého nie je známa, Dodávateľ sa zaväzuje poskytnúť/zabezpečiť poskytnutie služieb podľa ustanovení tejto Zmluvy za účelom zabezpečenia pochovania zosnulého uložením rakvy do zeme, bez obradu.

1. Dodávateľ sa zaväzuje poskytovať služby/zabezpečiť poskytovanie služieb riadne a včas, s odbornou starostlivosťou a v súlade s požiadavkami Objednávateľa, ustanoveniami tejto Dohody a v súlade s platnými právnymi predpismi, najmä zákonom o pohrebníctve.
2. Záväzok Dodávateľa poskytnúť Objednávateľovi služby, resp. zabezpečiť poskytnutie služby podľa konkrétnej Objednávky za účelom zabezpečia kremácie zosnulého bez obradu je splnený dňom kremácie zosnulého. Záväzok Dodávateľa poskytnúť Objednávateľovi služby, resp. zabezpečiť poskytnutie služby podľa konkrétnej Objednávky za účelom zabezpečenia pochovania zosnulého uložením rakvy do zeme bez obradu, je splnený dňom uloženia rakvy so zosnulým do hrobu a uzavretím nájomnej zmluvy medzi prevádzkovateľom pohrebiska a Objednávateľom podľa toho, ktorá z uvedených skutočností nastane neskôr. Záväzok Dodávateľa poskytnúť Objednávateľovi služby, resp. zabezpečiť poskytnutie služby podľa konkrétnej Objednávky týkajúcej sa dočasnej úschovy urny so spopolnenými pozostatkami zosnulého je splnený dňom prevzatia urny príbuzným zosnulého, resp. dňom uloženia popolu do spoločného hrobu na pohrebisku.
3. Zmluvné strany sa zaväzujú, že pri plnení predmetu tejto Dohody si budú včas poskytovať všetky potrebné doklady a informácie, ktoré potrebujú pre plnenie svojich záväzkov podľa tejto Dohody a poskytovať si vzájomnú súčinnosť potrebnú pre plnenie záväzkov podľa tejto Dohody.

**Článok IV**

**Odmena**

1. Odmena Dodávateľa za služby poskytnuté Objednávateľovi podľa ustanovení tejto Dohody je stanovená dohodou v súlade so zákonom č.18/1996 Z.z. o cenách v platnom znení.
2. Zmluvné strany sa dohodli na jednotkovej cene poskytnutia/zabezpečenia poskytnutia služieb za účelom zabezpečenia kremácie bez obradu, v rozsahu služieb podľa článku II bod 2 písm. a), b), d) a článku II. bodu 3 písm. a) tejto Dohody prislúchajúcej k osobe jedného zosnulého vo výške:

Cena bez DPH ................................,- EUR

DPH 20% ................................,- EUR

Cena s DPH ................................,- EUR

1. Zmluvné strany sa dohodli na jednotkovej cene pochovania jedného zosnulého, ktorého totožnosť nie je známa, bez obradu, v rozsahu služieb podľa článku II bod 2 písm. a), b), d), a článku II bod 4 písm. a), b) tejto Zmluvy vo výške:

Cena bez DPH ................................,- EUR

DPH 20% ................................,- EUR

Cena s DPH ................................,- EUR

1. Zmluvné strany sa dohodli na jednotkovej cene pochovania jedného zosnulého, ktorého totožnosť nie je známa (dieťa s rakvou do 130 cm), bez obradu, v rozsahu služieb podľa článku II bod 2 písm. a), b), d) a článku II bod 4 písm. a), b) tejto Dohody vo výške:

Cena bez DPH ................................,- EUR

DPH 20% ................................,- EUR

Cena s DPH ................................,- EUR

1. Zmluvné strany sa dohodli , že Dodávateľ poskytne/zabezpečí poskytnutie služieb podľa článku II bod 2 písm. c) tejto Dohody Objednávateľovi bezodplatne, a to bez ohľadu na dĺžku doby uloženia zosnulého v chladiacom zariadení.
2. Zmluvné strany sa dohodli, že Dodávateľ poskytne/zabezpečí poskytnutie služieb podľa článku II bod 3 písm. b) tejto Dohody Objednávateľovi bezodplatne, a to bez ohľadu na dĺžku doby uskladnenia urny.
3. Odmena podľa bodov 2 až 4 tohto článku Dohody bude navýšená o náhradu skutočných nákladov za dočasné uloženie zosnulého v chladiacom zariadení, účtovaných Dodávateľovi zdravotníckym zariadením alebo pracoviskom Úradu pre dohľad nad zdravotnou starostlivosťou, a to podľa počtu dní, resp. hodín uloženia zosnulého v uvedenom chladiacom zariadení po uplynutí 48 hodín od pitvy, resp. úmrtia, a to podľa typu výkonu chladenia. Prílohou faktúry v prípade účtovania nákladov podľa predchádzajúcej vety bude zároveň doklad o úhrade uvedených nákladov vystavený príslušným zdravotníckym zariadením, resp. pracoviskom Úradu pre dohľad nad zdravotnou starostlivosťou.
4. Celková cena s DPH za služby poskytnuté Objednávateľovi podľa ustanovení tejto Zmluvy za celú dobu trvania tejto Dohody môže byť maximálne 33 000,- EUR.
5. Celková cena za služby poskytnuté Objednávateľovi sa stanoví ako súčet súčinov rozsahu skutočne poskytnutých služieb a zmluvných jednotkových cien podľa tohto článku Dohody navýšená o náklady podľa bodu 6 tohto článku Dohody.
6. Dodávateľ je oprávnený vystaviť faktúru po riadnom poskytnutí služieb Objednávateľovi na základe konkrétnej Objednávky. Na účely fakturácie sa za deň dodania služieb podľa bodu 2 tohto článku Dohody považuje deň vykonania kremácie. Na účely fakturácie sa za deň dodania služieb podľa bodu 3 a 4 tohto článku Dohody považuje deň uloženia rakvy so zosnulým do hrobu.
7. Lehota splatnosti faktúry je 30 dní odo dňa jej doporučeného doručenia Objednávateľovi.
8. Faktúra musí obsahovať obligatórne náležitosti podľa § 74 zákona č. 222/2004 Z.z. o dani z pridanej hodnoty v platnom znení. Faktúra musí obsahovať zároveň číslo Dohody, číslo objednávky, popis plnenia v zmysle predmetu Dohody a bankové spojenie v zmysle Dohody. V prípade, že faktúra nebude obsahovať náležitosti dohodnuté v tejto Dohode, Objednávateľ je oprávnený vrátiť faktúru bez zaplatenia. Oprávneným vrátením faktúry prestáva plynúť lehota splatnosti a táto plynie celá znova odo dňa doporučeného doručenia opravenej (novej faktúry) Objednávateľovi.
9. Odmena Dodávateľa zahŕňa akékoľvek náklady spojené s plnením predmetu Dohody vrátane dopravných nákladov a nákladov spotrebného materiálu.

**Článok V**

**Zmluvná pokuta, zodpovednosť za škodu**

1. Dodávateľ je povinný poskytovať služby, resp. zabezpečiť poskytnutie služieb podľa ustanovení tejto Dohody riadne a včas. V prípade omeškania Dodávateľa s poskytovaním služieb, resp. so zabezpečením poskytnutia služieb podľa ustanovení tejto Dohody, sa Dodávateľ zaväzuje uhradiť Objednávateľovi zmluvnú pokutu

* vo výške ..........................,- EUR za každú aj začatú hodinu omeškania s prevzatím ľudských pozostatkov zosnulého podľa bodu 7 článku III tejto Dohody, ktorá sa počíta po uplynutí 6 hodín od doručenia Objednávky,
* vo výške ..........................,- EUR za každý aj začatý deň omeškania s prevzatím ľudských pozostatkov zosnulého podľa bodu 7 článku III tejto Dohody, umiestnených v chladiacom zariadení zdravotníckeho zariadenia, resp. pracoviska Úradu pre dohľad nad zdravotnou starostlivosťou, ktorá sa počíta po uplynutí 24 hodín od doručenia Objednávky,
* vo výške ..........................,- EUR za každý aj začatý deň omeškania s pochovaním zosnulého uložením rakvy zosnulého do zeme alebo omeškania so spopolnením zosnulého podľa bodu 7 článku III tejto Dohody.

1. V prípade nesplnenia povinnosti Dodávateľa oznámiť Objednávateľovi zmenu Údajov aktuálneho subdodávateľa podľa bodu 3 článku VI tejto Dohody sa Poskytovateľ zaväzuje uhradiť Objednávateľovi zmluvnú pokutu vo výške 30,- EUR za každý neoznámený zmenený údaj.
2. Dodávateľ sa zaväzuje zmluvnú pokutu podľa tohto článku Dohody uhradiť Objednávateľovi na základe faktúry vystavenej Objednávateľovi s lehotou splatnosti 30 dní od doručenia faktúry Dodávateľovi. Zaplatením zmluvnej pokuty nezanikajú povinnosti Dodávateľa podľa tejto Dohody. Zaplatením zmluvnej pokuty nie je dotknutý nárok Objednávateľa na náhradu škody prevyšujúcej výšku zmluvnej pokuty a nie je dotknuté ani právo Objednávateľa na odstúpenie od Dohody. Zmluvná pokuta môže byť Dodávateľovi uložená opakovane za každé jednotlivé porušenie Dohody.
3. Poskytovateľ zodpovedá v plnom rozsahu za škodu spôsobenú Objednávateľovi porušením povinností Dodávateľa v zmysle platných právnych predpisov ako aj ustanovení tejto Dohody.

**Článok VI**

**Subdodávatelia**

1. Dodávateľ nesmie poskytovať služby podľa ustanovení tejto Dohody v celom rozsahu prostredníctvom subdodávateľov. Služby krematória a služby pohrebiska podľa bodu 3 a 4 článku II tejto Dohody je Dodávateľ oprávnený poskytovať prostredníctvom svojho zmluvného partnera – subdodávateľa, čím nie je Dodávateľ zbavený zodpovednosti za služby poskytované prostredníctvom subdodávateľa. Zoznam subdodávateľov tvorí prílohu č.1 tejto Dohody (ďalej len ako „**Príloha č. 1**“).
2. Dodávateľ vyhlasuje, že Príloha č. 1 obsahuje aktuálne a úplné údaje podľa ustanovenia § 41 ods. 3 zákona o verejnom obstarávaní (ďalej len ako „**Údaje**“).
3. Počas trvania Dohody je Dodávateľ oprávnený zmeniť subdodávateľa uvedeného v Prílohe č. 1 výlučne na základe dodatku k tejto Dohode. V dodatku, ktorým sa mení pôvodný subdodávateľ, je Dodávateľ povinný uviesť aktuálne a úplné Údaje nového subdodávateľa. Zmenu Údajov akéhokoľvek aktuálneho subdodávateľa je Dodávateľ povinný bezodkladne písomne oznámiť Objednávateľovi, pričom Zmluvné strany sa výslovne dohodli, že na zmenu Údajov nie je potrebné uzatvoriť dodatok k tejto Dohody.

**Článok VII**

**Doba trvania Dohody a ukončenie Dohody**

1. Dohody sa uzatvára na dobu určitú, a to do 31. 12. 2024. Dohody nadobúda platnosť dňom jej podpisu a účinnosť deň nasledujúci po dni jej zverejnenia na webovom sídle Objednávateľa.
2. Táto Dohody zaniká okrem splnenia všetkých práv a povinností Zmluvných strán, písomnou dohodu Zmluvných strán, odstúpením od Dohody alebo písomnou výpoveďou Objednávateľa. Dohody zaniká aj dosiahnutím maximálneho cenového limitu v zmysle článku IV bod 7 Dohody, a to aj pred uplynutím doby dohodnutej v zmysle bodu 1 tohto článku Dohody.
3. Objednávateľ je oprávnený ukončiť túto Dohodu písomnou výpoveďou aj bez udania dôvodu s výpovednou lehotou 1 mesiac, ktorá začína plynúť prvý kalendárny deň mesiaca nasledujúceho po doručení písomnej výpovede Dodávateľovi.
4. Ktorákoľvek Zmluvná strana je oprávnená odstúpiť od Dohody s účinnosťou ku dňu doručenia písomného odstúpenia od Dohody druhej Zmluvnej strane v prípade podstatného porušenia zmluvných povinností. Za podstatné porušenie povinnosti Dodávateľa Zmluvné strany považujú aj omeškanie Dodávateľa s poskytnutím (zabezpečením poskytnutia) nasledovných služieb, z dôvodov na strane Dodávateľa:

* omeškanie s prevzatím ľudských pozostatkov zosnulého podľa bodu 7 článku III tejto Dohody o viac ako 6 hodín od doručenia Objednávky,
* omeškanie s prevzatím ľudských pozostatkov zosnulého podľa bodu 7 článku III tejto Dohody, umiestnených v chladiacom zariadení zdravotníckeho zariadenia, resp. pracoviska Úradu pre dohľad nad zdravotnou starostlivosťou, o viac ako 24 hodín od doručenia Objednávky,
* omeškanie s pochovaním zosnulého uložením rakvy zosnulého do zeme alebo omeškanie so spopolnením zosnulého podľa bodu 7 článku III tejto Dohody.

Za podstatné porušenie povinností Dodávateľa Zmluvné strany považujú aj konanie Dodávateľa podľa bodu 4 článku I tejto Zmluvy.

1. Odstúpením od Dohody nie je dotknutý nárok Objednávateľa na náhradu škody.
2. V prípade, ak nastanú právne skutočnosti v dôsledku ktorých dôjde k zmene v právnom postavení Dodávateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene Dodávateľa) alebo akákoľvek iná zmena majúca priamy vplyv na plnenie tejto Dohody zo strany Dodávateľa, zaväzuje sa Dodávateľ o uvedenej skutočnosti písomne informovať Objednávateľa a to najneskôr do 10 dní odo dňa kedy uvedená skutočnosť nastala. V opačnom prípade zodpovedá Dodávateľ Objednávateľovi v plnom rozsahu za škodu tým spôsobenú Objednávateľovi.
3. Dodávateľ nie je oprávnený bez predchádzajúceho písomného súhlasu Objednávateľa postúpiť alebo previesť Dohodu, jej časť, záväzky či pohľadávky z nej vyplývajúce na tretiu osobu.

**Článok VIII**

**Záverečné ustanovenia**

1. Práva a povinnosti, ktoré nie sú v tejto Dohode upravené, sa spravujú príslušnými ustanoveniami Obchodného zákonníka Slovenskej republiky.
2. Táto Dohody je vyhotovená v 6 exemplároch, pričom Objednávateľ obdrží 4 jej vyhotovenia a Dodávateľ obdrží 2 jej vyhotovenia. Prípadné zmeny a doplnky Dohody je možné vykonať vo forme písomného dodatku, pričom podpisy Zmluvných strán musia byť na tej istej listine.
3. Ak je akékoľvek ustanovenie tejto Dohody neplatné, alebo sa stane takým v budúcnosti, nemá to vplyv na platnosť ostatných ustanovení Dohody, pokiaľ z povahy neplatného ustanovenia Dohody, alebo z jeho obsahu, alebo z okolností, za ktorých bolo dojednané, nevyplýva, že takéto neplatné ustanovenie nemožno oddeliť od ostatného obsahu. Zmluvné strany sa dohodli, že takého neplatné ustanovenie nahradia po vzájomnej dohode platným ustanovením, ktoré sa svojím obsahom bude najviac približovať významu nahradeného ustanovenia.
4. Zmluvné strany sa dohodli, že písomná komunikácia podľa tejto Dohody, alebo v súvislosti s touto Dohodou sa bude doručovať doporučene poštou, kuriérom alebo osobne, ak nie je v Dohode výslovne uvedená iná forma doručovania. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
5. Neoddeliteľnou súčasťou tejto Dohody je jej príloha:

Príloha č. 1 Zoznam subdodávateľov

1. Zmluvné strany vyhlasujú, že Dohodu uzatvárajú slobodne a vážne, nie v tiesni, alebo za nápadne nevýhodných podmienok a že sú s jej obsahom oboznámené na dôkaz čoho ju podpisujú.

*Nasleduje podpisová strana*

|  |  |
| --- | --- |
| **Za Objednávateľa:** | **Za Dodávateľa:** |
| V Bratislave, dňa .................................... | V Bratislave, dňa .................................... |
| ................................................................ | ................................................................ |
| **Mestská časť Bratislava-Petržalka**  Ján Hrčka, starosta |  |

**Príloha č. 1 Zoznam subdodávateľov**

|  |  |
| --- | --- |
| Názov subdodávateľa |  |
| Sídlo |  |
| IČO |  |
| Údaje o osobe oprávnenej konať za subdodávateľa (meno a priezvisko, adresa pobytu, dátum narodenia) |  |
| Predmet subdodávky |  |

|  |  |
| --- | --- |
| Názov subdodávateľa |  |
| Sídlo |  |
| IČO |  |
| Údaje o osobe oprávnenej konať za subdodávateľa (meno a priezvisko, adresa pobytu, dátum narodenia) |  |
| Predmet subdodávky |  |